**OSNUTEK POGODBE PRILOGA D/8**

**Naročnik:**

**ELEKTRO GORENJSKA, podjetje za distribucijo električne energije, d.d., Ul. Mirka Vadnova 3a, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št.: SI 20389264**

**matična številka: 5175348000**

**in**

**Dobavitelj in izvajalec (v nadaljevanju dobavitelj):**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št.: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBO št. JN19-003**

**DOBAVA IN POLAGANJE SN TRIŽILNIH KABLOV**

**UVODNA DOLOČBA**

1. **člen**

 Naročnik je za dobavo in polaganje SN trižilnih kablov, izvedel javno naročilo, ki ga je dne \_\_\_\_\_\_\_ objavil na slovenskem portalu za javna naročila pod št. objave \_\_\_\_\_ in v uradnem listu EU, št. objave \_\_\_\_\_\_ z dne \_\_\_\_\_\_\_. Dobavitelj je bil kot najugodnejši ponudnik izbran na podlagi Odločitve o oddaji naročila, št. \_\_\_\_ z dne \_\_\_\_.

**PREDMET POGODBE**

1. **člen**

 Predmet te pogodbe je dobava in polaganje SN trižilnih kablov, kot to izhaja iz dokumentacije št. JN19-003 z dne \_\_\_\_\_\_\_\_\_\_\_\_\_\_, ponudbe dobavitelja št. \_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_, in ponudbenega predračuna in tehnične specifikacije (v nadaljevanju: kabli, tudi blago; dela, tudi izvajanje del). Ponudba dobavitelja, ponudbeni predračun in tehnična specifikacija so priloge te pogodbe. V izjemnih primerih (nujne dobave zaradi havarije ipd.), ko dobavitelj naročniku ne bi mogel takoj zagotoviti tehnično ustreznega predmeta pogodbe, in po izrecni odobritvi naročnika, dobavitelj lahko dobavi SN kabel drugačnih tehničnih lastnosti in/ali drugega proizvajalca. V takih primerih ima naročnik tudi pravico ravnati se po V. odstavku tega člena.

 **V primeru, da bo za izvajanje del potreben odklop električne napetosti ali izvedba del zaščite s strani naročnika, bo naročnik dobavitelju vsakokrat izdal pisno dovoljenje za delo. Brez takega dovoljenja dobavitelju ni dovoljeno pričeti z deli. V primeru, da dobavitelj kljub temu izvaja dela, naročnik nima nobene odgovornosti v primeru kakršne koli nezgode ali škode.**

 Dobavitelj s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali pogodbeno ceno. Dobavitelj se izrecno odpoveduje vsem zahtevkom do naročnika, ki bi izvirale iz njegove morebitne ne seznanjenosti s pogoji po tej pogodbi.

Razpisane dobave in storitve se bodo opravljale postopno, na različnih lokacijah in po potrebah naročnika. Ker so količine objektivno neugotovljive, so navedene količine v specifikaciji predvidene (okvirne), kar pomeni, da lahko odstopajo, in sicer navzgor ali navzdol, odvisno od potreb naročnika in zagotovljenih finančnih sredstev (količine pri dobavi kabla lahko odstopajo ±30 %). Naročnik ne prevzema nobene odgovornosti, če bodo količine posameznih postavk nerealizirane ali manjše od navedenih količin v ponudbenem predračunu.

Naročnik ima pravico, da pogodbena dela in kable naroči pri drugem izvajalcu/dobavitelju v primeru, da mu dobavitelj po tej pogodbi v zahtevanem roku ne more zagotoviti dobave oziroma izvedbe vnaprej naročene količine blaga in kvalitete zahtevanih del. V tem primeru je dobavitelj naročniku dolžan povrniti vse morebitne stroške in škodo, ki jo ima naročnik zaradi naročila storitve pri drugem dobavitelju oziroma izvajalcu.

**POGODBENA VREDNOST**

1. **člen**

Naročnik in dobavitelj sta sporazumna, da znaša okvirna pogodbena vrednost (brez DDV) \_\_\_\_ EUR.

 Cene/enoto navedene v ponudbenem predračunu, so fiksne ves čas veljavnosti te pogodbe, in so določene tako, da vsebujejo vse stroške (material, prevoz, zavarovanje gradbišča, zaključna dela, dostava blaga v skladišče idr.), razen DDV.

 DDV za dobavo blaga in izvedena dela se obračuna po veljavni zakonodaji.

Naročnik bo s sukcesivnim naročanjem blaga in storitev določal konkretni obseg del po tej pogodbi, pri čemer si naročnik pridržuje pravico do zmanjšanja obsega pogodbenih del glede na njegove dejanske potrebe.

Vse stroške oziroma plačila, ki jih pogodbena cena iz drugega odstavka tega člena ne vključuje, vendar so – posredno ali neposredno – potrebni za izpolnitev obveznosti dobavitelja po tej pogodbi, je dolžan plačati dobavitelj oziroma bremenijo izključno dobavitelja.

Dobavitelj ne more uveljaviti naknadnih stroškov ali podražitev za tiste dele predmeta pogodbe, ki morebiti v dokumentaciji niso bili ustrezno opredeljeni, pa bi jih, glede na predmet javnega naročila in na celotno dokumentacijo, dobavitelj kot strokovnjak na svojem področju, lahko predvidel.

**ROK IZVEDBE POLAGANJA SN TRIŽILNIH KABLOV**

1. **člen**

Dobavitelj je dolžan pred posameznim naročilom polaganja SN trižilnih kablov izdelati ponudbeni predračun, ki ga pripravi po predhodnem ogledu lokacije predvidenih del, in ga predložiti naročniku v roku treh (3) delovnih dni po opravljenem ogledu. Na podlagi predloženega predračuna naročnik dobavitelju izstavi pisno naročilo (naročilnico), skupaj z ustrezno projektno dokumentacijo, v katerem določi tudi rok izvedbe del posameznega naročila. Začetek del posameznega naročila ne sme biti daljši od štirinajst (14) dni od dneva pisne zahteve naročnika (prejem naročilnice). Dobavitelj ne sme pričeti z deli, dokler s strani naročnika ne prejme pisnega naročila in ustrezne projektne dokumentacije.

Dobavitelj sme pričeti z deli, ko mu naročnik potrdi, da je obvestil lastnike zemljišč o pričetku del.

**Dan pred polaganjem kablov, mora dobavitelj obvestiti nadzornega inženirja naročnika (26. člen te pogodbe), ki preveri ustreznost jarka in določi osebo, ki bo s strani naročnika nadzirala potek izvedbe. Nadzor nad izvedbo, na dan polaganja kabla nadzorni inženir, potrdi z vpisom v gradbeni dnevnik.**

Polaganje kablov se mora izvajati med delovnikom (razen sobote in nedelje), da naročnik lahko zagotavlja nadzor nad kvaliteto izvedbe polaganja.

V primeru dodatnih nepredvidenih ali več del mora dobavitelj pred uvedbo le-teh pridobiti pisno potrditev naročnika.

 Naročnik ima pravico pogodbo razdreti, če dobavitelj dvakrat ali večkrat zamudi z izvedbo redno naročenega dela (I. odstavek tega člena). V tem primeru naročniku pri tretji ali naslednji zamudi dobavitelju ni potrebno več dajati dodatnega izpolnitvenega roka. Prav tako ima naročnik pravico unovčiti garancijo za dobro izvedbo pogodbenih obveznosti, če mu je z zamudo nastala škoda.

**ROK DOBAVE KABLOV**

1. **člen**

Dobavitelj bo moral blago dobavljati sukcesivno. Naročnik bo dobavitelju za vsako dobavo posebej izstavil pisno naročilo (naročilnico). Dobavitelj je dolžan naročeno blago dobaviti v roku, kot izhaja iz tabel tehničnih podatkov, šteto od prejema posameznega naročila. Prvo dobavo blaga mora dobavitelj dobaviti v roku štirih tednov od prejema naročila. Pred vsako dobavo blaga mora dobavitelj naročnika obvestiti o točnem dnevu in uri dobave blaga v skladišče.

Dobavitelj je v zamudi, če blaga ne dobavi v dogovorjenem roku ali če, brez dogovora z naročnikom, dobavi drugo blago (drug tip in/ali drug proizvajalec), kot to izhaja iz tabel tehničnih podatkov. V primeru, da dobavitelj zamudi z dobavo naročenega blaga in s tem naročniku nastane škoda, jo je dobavitelj dolžan v celoti povrniti.

V primeru, da dobavitelj dvakrat ali večkrat zamudi z dobavo, je to lahko razlog za odpoved pogodbe.

 Dobavitelj prevzema popolno odgovornost in riziko za dobave, dogovorjene s to pogodbo do dokončnega prevzema, ko riziko preide na naročnika. Če do dokončnega prevzema pride do izgube ali škode na blagu, ki predstavlja predmet pogodbe, mora dobavitelj popraviti tako izgubo ali škodo tako, da bo dobava, dogovorjena s to pogodbo, ustrezala pogodbenim določilom, razen v primeru, če do izgube ali škode pride po krivdi naročnika.

**OBRAČUN IN ROK PLAČILA**

1. **člen**

Dobavitelj izstavi naročniku račun po vsakokratni uspešno opravljeni dobavi blaga (podpis dobavnice) na podlagi fiksnih cen na enoto in dejansko dobavljenih količin. Dobavitelj mora na računu navesti številko posameznega naročila.

Izvedena dela (polaganje SN kabla), ki so predmet te pogodbe, se bodo obračunala po sistemu fiksnih cen po enoti (naročnik ne bo priznaval nikakršnih povišanj cene na enoto, ne glede na več ali manj dela), navedenih v ponudbenem predračunu, in izvedenih delih, na podlagi vsakokratnega posameznega naročila. Dobavitelj bo izvedena dela obračunal na podlagi enotnih pogodbenih cen in dejanskih količin, potrjenih v knjigi obračunskih izmer. Pogoj za obračun je vpis naročnika v gradbeni knjigi, da so dela zaključena (10. člen te pogodbe) ter predložitev poročil o mehanskem preizkusu (priložen izpis vlečne sile po fazah polaganja) in poročila o kvaliteti izvedbe polaganja SN trižilnih kablov. Opravljena in s strani naročnika potrjena dela bo dobavitelj zaračunaval sproti oziroma najkasneje do 5. dne v tekočem koledarskem mesecu za pretekli koledarski mesec.

 Naročnik je dolžan račun plačati v roku 30 dni od dneva izdaje računa. V primeru zamude pri plačilu ima dobavitelj pravico obračunati zakonske zamudne obresti za čas zamude.

Če se naročnik ne bo v celoti strinjal z izstavljenim računom, ga mora v roku 8 dni po prejemu pisno in z obrazložitvijo v celoti zavrniti, dobavitelj pa je dolžan izstaviti nov račun z novim datumom. Plačilni rok prične teči z dnem, ko dobavitelj izda nov račun. Če dobavitelj v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati pogodbeno ceno za dobavljeno blago oziroma za izvedena dela v roku, navedenem v III. odstavku tega člena.

 Dobavitelj svojih terjatev iz te pogodbe ne sme prenesti na tretje osebe, razen v primerih, kot je to dogovorjeno za podizvajalce ali če naročnik s tem predhodno soglaša.

 V primeru, da dobavitelj ne dostavi pravočasno (glede na 16. člen te pogodbe) izpolnjenega obrazca "Obvestilo o izgradnji zaradi izvedbe posnetka stanja EE naprav" (priloga pogodbe), bo naročnik dobavitelju plačilo računa zmanjšal za 10 %. Če bo dobavitelj dvakrat ali večkrat zamudil s to svojo obveznostjo, ima naročnik pravico pogodbo razdreti in unovčiti garancijo za dobro izvedbo pogodbenih obveznosti.

KRAJ DOBAVE BLAGA IN IZVEDBE DEL

1. **člen**

Kraj dobave blaga je naročnikovo glavno skladišče v Kranju – razloženo. Naročnik ima pravico zahtevati od dobavitelja, da mu posamezno dobavo blaga dostavi v skladišče v Žirovnici ali direktno na delovišče.

Ob prevzemu pogodbeni stranki podpišeta dobavnico.

Dobavitelj mora vse blago pripraviti tako, da bo ustrezno zaščiten pred poškodbami in izgubo pri transportu in da bodo vsi deli zaščiteni na ustrezen način proti klimatskim vplivom med transportom in skladiščenjem.

Prazne bobne in ostalo embalažo je dolžan odpeljati dobavitelj, razen če se pogodbeni stranki ne dogovorita drugače.

Polaganje SN trižilnih kablov se bo izvajalo na različnih lokacijah na območju Elektra Gorenjska, d.d. in po potrebah naročnika.

**TOVARNIŠKI PREVZEM**

1. **člen**

Naročnik ima pravico, da pred prvo dobavo SN kabla zahteva preizkušanje kabla v tovarni proizvajalca (FAT), ki se mora izvršiti po veljavnih standardih in normativih (navedeno v dokumentaciji JN). Pri teh preizkušanjih sodelujeta obe pogodbeni stranki in predstavnik strokovne inštitucije, pooblaščene s strani naročnika. Dobavitelj je naročniku dolžan omogočiti tovarniško preizkušanje. Stroške, ki s tem nastanejo (prevoz, namestitev, dnevnice idr.), razen stroškov, ki se nanašajo na tovarniški preizkus in so strošek dobavitelja, vsaka stranka nosi sama. Stroške strokovne inštitucije krije dobavitelj.

Naročnik lahko kadarkoli v času trajanja pogodbe (npr. ob naročilu večje količine kablov, ki bo dobavljena enkratno) ponovno zahteva prisotnost na tovarniškem prevzemu, pri čemer sam nosi svoje stroške prevoza in namestitve.

V primeru, da je tovarniški prevzem (katerikoli – pred prvo dobavo ali kasnejši) neuspešen in ga je treba ponoviti, je dobavitelj dolžan naročniku za drugi in vsak morebitni nadaljnji FAT povrniti vse stroške, ki so mu s tem nastali (ne glede na določeno v I. odstavku tega člena). V primeru, da je tovarniški prevzem tudi v drugem poizkusu neuspešen, ima naročnik pravico to pogodbo odpovedati.

**DOKUMENTACIJA**

1. **člen**

Dobavitelj je dolžan pri pripravi predračunov za polaganje SN kablov uporabljati tabele tehničnih specifikacij v vsebini in obliki (Excel), kot so priloga te pogodbe.

Dobavitelj mora na objektu voditi knjigo obračunskih izmer ter ažurno sestavljati in urejati ostalo dokumentacijo. Dodatne vpise v gradbeno knjigo lahko opravlja le nadzorni organ naročnika.

Dobavitelj pri izvedbi posameznega naročila lahko predlaga spremembe,če je s tem dosežena boljša in smotrnejša rešitev in prihranek stroškov. Predlagane spremembe mora potrditi odgovorni projektant naročnika.

Pred prevzemom del je dobavitelj za uspešno izvedbo tehničnega oziroma strokovno tehničnega pregleda dolžan naročniku predložiti vso potrebno tehnično dokumentacijo v skladu z zahtevami gradbenega zakona.

**PREVZEM DEL PRI POLAGANJU SN KABLOV**

1. **člen**

 Ob zaključku del posameznega naročila polaganja SN kablov, mora dobavitelj predati knjigo obračunskih izmer v pregled nadzornemu inženirju naročnika, ter priložiti poročilo o mehanskem preizkusu in poročilo o kvaliteti izvedbe polaganja SN kablov.

               Prevzem del se bo vršil po končanih delih na posamezni trasi (posameznem naročilu). Dela so zaključena in prevzeta, ko naročnikov predstavnik ugotovi, da so vse obveznosti izpolnjene po zahtevah naročnika in to potrdi v gradbeni knjigi.

Potrditev izvedbe posameznega naročila v gradbeni knjigi ter predložitev poročil o mehanskem preizkusu in poročilo o kvaliteti izvedbe polaganja SN kablov, predstavljajo osnovo za izstavitev računa. Z dokončnim prevzemom del posameznega naročila preide riziko poškodb in naključnega uničenja z dobavitelja na naročnika. Če do datuma dokončnega prevzema posameznega naročila pride do izgube ali škode na objektu, materialu idr., ki predstavlja predmet pogodbe, mora dobavitelj popraviti tako izgubo ali škodo tako, da bo dobava, dogovorjena s to pogodbo, ustrezala pogodbenim določilom, razen v primeru, če do izgube ali škode pride po krivdi naročnika.

Naročnik po vsakokratnih izvedenih delih (tj. ko je vgradnja kabla in njegove opreme zaključena) izvede preizkus kabelskega sistema, skladno s standardom, in sicer preizkus plašča.

V primeru, da bo naročnik ugotovil neskladnosti (npr. neuspešen preizkus plašča, nepravilen način polaganja kabla), ima naročnik pravico obračunati pogodbeno kazen (24. člen), ugotovljena pomanjkljivost pa je lahko tudi razlog za odpoved pogodbe. Ugotovljeno neskladnost je dobavitelj dolžan odpraviti v roku desetih (10) delovnih dni ali posebej dogovorjenem roku.

PREVIJALNO-REZALNO-MERILNI STROJ

1. **člen**

Naročnik ima pravico, da od dobavitelja zahteva podatke o previjalno-rezalno-merilnem stroju, s katerim bo, na zahtevo naročnika, odmerjal točno zahtevano količino kabla. Dobavitelj bo v primeru takšne zahteve moral naročniku posredovati tehnične podatke o stroju, navesti, ali ima tak stroj v lasti ali najemu, ter posredovati tudi dokazilo o odobritvi tipa merila v skladu z veljavnimi predpisi, ki urejajo področje meroslovja.

V primeru, da bo naročnik ugotovil neskladnosti (npr. za stroj ne bo izkazanega dokazila o odobritvi tipa merila), ima naročnik pravico obračunati pogodbeno kazen (23. člen), ugotovljena pomanjkljivost pa je lahko tudi razlog za odpoved pogodbe. Ugotovljeno neskladnost je dobavitelj dolžan odpraviti v roku desetih (10) delovnih dni ali posebej dogovorjenem roku.

**PREIZKUŠANJE KAKOVOSTI**

1. **člen**

 Če bo naročnik podvomil o ustreznosti kvalitete dobavljenega blaga, ima pravico to blago poslati na testiranje v za to pristojen neodvisen laboratorij. V primeru, da le-ta ugotovi neustrezno kvaliteto blaga z zahtevanimi tehničnimi podatki, bo naročnik od dobavitelja zahteval povrnitev vseh stroškov testiranja in vseh ostalih stroškov, ki so mu nastali zaradi morebitne vgradnje neustreznega blaga (odškodnino), takšna dobava pa je tudi razlog za odpoved pogodbe.

Če bo laboratorij ugotovil skladnost, vse stroške nosi naročnik.

**ZAVAROVANJE IN ODŠKODNINSKA ODGOVORNOST**

1. **člen**

 Dobavitelj je dolžan na lastne stroške vso opremo in vsa izvršena dela zaščititi proti vremenskim vplivom in drugimi poškodbami.

 Dobavitelj je dolžan zavarovati svojo odgovornost pri izvedbi del. V primeru, da pride do škode pri izvedbi pogodbenih obveznosti po odgovornosti dobavitelja, mora dobavitelj na svoje stroške nadomestiti, popraviti ali postaviti in dovršiti dela, ki morajo biti opravljena v skladu s pogodbenimi dokumenti in navodili nadzornega organa.

 Dobavitelj ravno tako odgovarja za vso škodo na prometni infrastrukturi, okolici objekta ter na delih, ki jo je povzročil ob izvajanju pogodbenih obveznosti. Dobavitelj odgovarja tudi za vso škodo nastalo tretjim osebam, ki jo je povzročil.

 Dobavitelj je odgovoren za vso škodo, ki bi nastala kot posledica emisij škodljivih snovi v času gradnje, z vplivi na kvaliteto površinskih voda, podtalnice in okolja.

**GARANCIJSKI ROK IN ODPRAVA NAPAK**

1. **člen**

 Garancijska doba za brezhibnost dobavljenega blaga je razvidna iz dodatnih zahtev v tehnični specifikaciji, in začne teči od dneva posamezne dobave (prevzema) blaga.

V času garancije je dobavitelj na svoje stroške takoj oz. v roku enega (1) delovnega dne od obvestila naročnika dolžan začeti odpravljati pomanjkljivosti in nepravilnosti, ki bi se izkazale po dobavi blaga ter jih odpravil najkasneje v roku petih (5) delovnih dni od pisno podane reklamacije naročnika. Dobavitelj soglaša, da ima naročnik pravico, da nepravilnosti odstrani sam oziroma po tretjem usposobljenem dobavitelju, na račun pogodbenega dobavitelja, če dobavitelj ne bo pričel z odpravo pomanjkljivosti oziroma nepravilnosti v roku dveh delovnih dni oziroma v sporazumno določenem roku od obvestila o nepravilnosti.

Za čas obvestila o napaki se šteje čas, ko je sporočilo dospelo do dobavitelja na običajni način (npr. telefon, faks, e-pošta), pod pogojem, da je bilo oddano s strani naročnika in vsebuje najmanj nujno potrebne podatke za identifikacijo napake.

Vsi transportni in drugi stroški v zvezi z odpravo napak v času garancijskega roka bremenijo dobavitelja.

Dobavitelj se obvezuje, da bo tudi po poteku garancijske dobe brezplačno odpravil skrite napake na izvedenih delih.

1. **člen**

 Garancijska doba za dobro izvedbo del (polaganje SN kablov) je 36 mesecev, in začne teči z dnem potrditve naročnika v gradbeni knjigi, da so vse obveznosti izpolnjene po zahtevah naročnika (10. člen te pogodbe).

 Dobavitelj se obvezuje, da bo na svoje stroške takoj oz. v roku enega (1) delovnega dne od obvestila naročnika začel odpravljati pomanjkljivosti in nepravilnosti, ki bi se izkazale po izvedbi del ter jih odpraviti najkasneje v roku treh (3) delovnih dni od pisno podane reklamacije naročnika. Soglaša tudi, da, če ne bo pričel z delom v roku 8 delovnih dni oziroma v sporazumno določenem roku od obvestila o nepravilnosti, ima naročnik na njegovo račun pravico nepravilnosti odstraniti sam oziroma po tretjem usposobljenem izvajalcu.

V primeru neodprave napak ali nedokončanja preostalega dela v primernem časovnem obdobju ima naročnik pravico unovčiti garancijo za odpravo napak v garancijskem roku.

**OBVEŠČANJE NAROČNIKA O IZGRADNJI EE NAPRAV**

1. **člen**

 Dobavitelj je dolžan vsaj en dan pred pričetkom del obvestiti predstavnika naročnika o predvidenem polaganju SN kablov ter v fazi izvajanja del pravočasno (to je, ko je še možno s prostim očesom zaznati potek trase kabla oz. kabelske kanalizacije) pisno obvestiti predstavnika naročnika zaradi izvedbe posnetka poteka kablovoda oz. kabelske kanalizacije in evidentiranja EE naprav. V ta namen mora dobavitelj izpolniti obrazec "Obvestilo o izgradnji zaradi izvedbe posnetka stanja EE naprav", ki je priloga te pogodbe, in ga posredovati naročniku na način, kot je naveden na obrazcu.

**SPLOŠNE OBVEZNOSTI IN JAMSTVA DOBAVITELJA**

1. **člen**

Dobavitelj se obvezuje, da:

* bo prevzeta dela izvajal v skladu s potrjeno projektno dokumentacijo, dokumentacijo JN, pravili stroke, veljavnimi predpisi in standardi ter z uporabo materialov zahtevane kvalitete,
* je odgovoren za kvalitetno in funkcionalno pravilnost prevzetih del. Dela mora opraviti strokovno in ne sme povzročiti škode naročniku. Vsi stroški, ki bi nastali iz tega naslova, so stroški dobavitelja,
* mora voditi gradbeni dnevnik in knjigo obračunskih izmer. Dobavitelj je dolžan omogočiti nadzornemu inženirju naročnika stalen nadzor nad deli, kontrolo nad količino in kakovostjo izvedenih del ter spoštovanjem predpisov iz varnosti in zdravja pri delu,
* je dolžan poskrbeti za zavarovanje gradbišča,
* mora pri izvedbi del, opredeljenih s to pogodbo in predmetno dokumentacijo upoštevati okoljevarstvene predpise,
* bo na lastne stroške vso opremo in vsa izvršena dela zaščitil proti vremenskim vplivom in drugim poškodbam,
* bo redno odstranjeval ves odpadni in pomožni material na gradbišču in čistil okolico,
* se obvezuje, da bo pri izvedbi storitev po tej pogodbi pisno obveščal naročnika o vsem, kar bi lahko vplivalo na izvršitev pogodbe, in upošteval vse utemeljene zahteve naročnika oziroma njegovih pooblaščenih predstavnikov,
* se obvezuje, da bo ves čas trajanja te pogodbe, dela izvajal z zadostnim številom delavcev, ki so ustrezno usposobljeni, in imel na razpolago zadostne tehnične zmogljivosti (izpolnjevanje kadrovskega in tehničnega pogoja iz podtočke 9.1 točke 21 dokumentacije).
* se obvezuje, da bo ves čas trajanja te pogodbe imel na razpolago najmanj enega (1) delavca kot vodjo del (VD) z izobrazbo elektrotehnik ali višjo izobrazbo elektro stroke, s katerim bo imel v času izvajanja pogodbe sklenjeno pogodbo o zaposlitvi ali podjemno pogodbo, in ki ima opravljen strokovni izpit po ZGO-1 in je vpisan v Inženirsko zbornico Slovenije (IZS),
* bo v primeru, da z vodjo del iz prejšnje alineje nima sklenjene pogodbe o zaposlitvi v skladu s prvim odstavkom 14. člena Gradbenega zakona, skladno z določbami Gradbenega zakona zagotovil, da bo imel od 1. 6. 2020 do izteka te pogodbe, z vodjo del sklenjeno pogodbo o zaposlitvi. V ta namen bo dobavitelj naročniku izročil ustrezna dokazila,
* se je dolžan seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik je dolžan dobavitelja obvestiti o spremembi, dopolnitvi oziroma razveljavitvi svojih internih predpisov glede varovanja in zaščite podatkov.

V primeru, da naročnik v času garancijske dobe (14. in 15. člen pogodbe) ugotovi, da ima dobavljeno blago pomanjkljivosti in nepravilnosti oziroma da dela niso opravljena kvalitetno ali v skladu z zahtevami naročnika, je dobavitelj dolžan odpraviti napako in delo izvesti v vsem, tako kot je potrebno.

1. člen

 Dobavitelju oziroma njegovim zaposlenim je vstop v objekte, kjer se nahajajo elektroenergetske naprave pod napetostjo, dovoljen le v prisotnosti predstavnika naročnika (krajevnega nadzornika oziroma drugega naročnikovega zaposlenega) oziroma ob izpolnjevanju pogojev, določenih v pisnem dovoljenju za delo. Predstavnik naročnika ima pravico, da pred vstopom v objekt preveri istovetnost dobavitelja oziroma njegovega delavca.

 Predstavnik naročnika je dolžan v objektih označiti območja, ki so za vstop prepovedana, oziroma na morebitna nevarna območja opozoriti dobavitelja. Dobavitelj je dolžan ta območja spoštovati, ker je to pomembno tako za njegovo varnost (oziroma varnost njegovih delavcev) kot tudi za varnost obratovanja objekta.

 Dobavitelj je dolžan pred pričetkom del podpisati tudi pisni sporazum o skupnih ukrepih za zagotavljanje varnosti in zdravja pri delu na delovišču Elektro Gorenjska, d. d. s prilogama (Varnostni načrti za vzdrževalna in rekonstrukcijska dela Elektro Gorenjska, d. d. (junij 2013) in Navodila za varno delo za zunanje izvajalce del (februar 2015)), ki je sestavni del pogodbe in enako zavezujoč kot pogodba.

ODPADKI

1. **člen**

 Dobavitelj se s podpisom pogodbe zaveže, da bo odpadke, ki nastajajo pri njegovem delu in so za naročnika nekoristni, neposredno prepuščal zbiralcu odpadkov, pri tem pa bo moral pridobiti evidenčni list, ki ga mora dostaviti naročniku, kot prilogo računu.

 Koristne odpadke, ki vsebujejo baker, bron, medenino, aluminij, železo, jeklo, mešanico kovin idr. in kable, mora dobavitelj dostaviti v glavno skladišče v Kranju ali Žirovnici oziroma na drugo za to določeno lokacijo, pri čemer mora izpolniti evidenčni list in ga dostaviti naročniku.

OBVEZNOSTI NAROČNIKA

1. **člen**

Naročnik se obvezuje:

* predati dobavitelju vso dokumentacijo, ki je potrebna za izvedbo del po tej pogodbi, in mu nuditi vse potrebne informacije za izvedbo del,
* sodelovati z dobaviteljem z namenom, da bo predmet pogodbe dobavljen oziroma izveden pravočasno, v skladu s tehnično dokumentacijo in v obojestransko zadovoljstvo,
* tekoče obveščati dobavitelja o vseh spremembah in novo nastalih situacijah, ki bi lahko vplivale na potek in obseg predmeta pogodbe,
* izvrševati svoje plačilne obveznosti v skladu s pogodbo.

 Naročnik ima pravico občasno preverjati izpolnjevanje kadrovskega in tehničnega pogoja, navedenega v dokumentaciji v zvezi z oddajo javnega naročila, št. JN19-003 z dne \_\_\_\_\_\_\_.

 Naročnik ima pravico kadarkoli preveriti način polaganja kablov in v primeru kršitev takoj prekiniti nadaljnja dela.

**PODIZVAJALCI**

1. **člen**

Dobavitelj pri izvedbi del, ki so predmet te pogodbe, lahko vključuje podizvajalce (kot so navedeni v »Prilogi – podizvajalec« te pogodbe).

Dobavitelj vedno in v vsakem primeru nosi polno odgovornost za celotni ponujeni obseg del, ki ga prevzame po pogodbi. Dobavitelj mora imeti poravnane vse zapadle obveznosti do svojih podizvajalcev.

Dobavitelj mora obveščati naročnika o vseh spremembah podatkov v zvezi s podizvajalci. Če po sklenitvi te pogodbe dobavitelj želi zamenjati podizvajalca ali v delo naknadno vključiti podizvajalca, mora dobavitelj naročniku v petih (5) dneh po spremembi predložiti:

* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva, in
* (če se podizvajalec zamenja in če je dobavitelj izpolnjevanje kakšnega pogoja v javnem naročilu dokazoval s tem podizvajalcem) dokazila, da novi podizvajalec izpolnjuje konkretni pogoj. Naročnik bo izpolnjevanje teh pogojev ugotavljal na dan predlagane spremembe.

Dobavitelj v zvezi s spremembo podizvajalca, navedeno v prejšnjem odstavku tega člena, naročniku predloži izpolnjeno »Prilogo – podizvajalec« z zahtevanimi dokumenti iz prejšnjega odstavka tega člena. S podpisom naročnika na tej prilogi se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank se šteje za aneks k tej pogodbi.

Naročnik ni dolžan preverjati, ali je dobavitelj predložil potrjene situacije vseh podizvajalcev oziroma razreševati sporov med dobaviteljem in podizvajalci v zvezi z upravičenostjo in zapadlostjo njihovih terjatev. Če se pojavi sum v izpolnjevanje obveznosti dobavitelja, ki mu jih nalagata ta pogodba in 94. člen ZJN-3, naročnik ravna v skladu s VII. odstavkom 94. člena ZJN-3.

Če podizvajalec ne zahteva neposrednega plačila, je dobavitelj dolžan najpozneje v 60 dneh od plačila končnega računa oziroma situacije, naročniku poslati svojo pisno izjavo in pisno izjavo vseh podizvajalcev, ki so sodelovali pri izvedbi te pogodbe, da so s strani glavnega dobavitelja prejeli plačilo za izvedena dela, neposredno povezana s to pogodbo.

**VIŠJA SILA**

1. **člen**

 Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

 Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

 Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**POGODBENA KAZEN**

1. **člen**

 Če dobavitelj ne dokonča pogodbenih obveznosti posameznega naročila v določenem roku, ima naročnik za vsak dan zamude pravico od dobavitelja zahtevati pogodbeno kazen za zamudo v višini 5 ‰ vrednosti posameznega naročila z DDV, vendar skupno največ 10 % vrednosti posameznega naročila z DDV.

Če dobavitelj ne opravi dobav in del po tej pogodbi in naročnik odpove to pogodbo, ima naročnik pravico obračunati pogodbeno kazen zaradi neizpolnitve v višini 10 % pogodben vrednosti.

 Naročnik ima pravico, da dobavitelju obračuna pogodbeno kazen, če tovarniški prevzem (8. člen te pogodbe) tudi v ponovljenem (drugem) prevzemu ni uspešen, in sicer ima pravico obračunati pogodbeno kazen za neuspešni drugi prevzem v višini 2 % vrednosti konkretnega naročila z DDV. Za vsak nadaljnji neuspešni prevzem se kazen vsakokrat poveča še za 2 %, vendar skupno največ 10 % vrednosti konkretnega naročila, ki je predmet prevzema.

 Če naročnik med izvajanjem pogodbe ugotovi, da dobavitelj dela izvaja z neusposobljenimi delavci (neizpolnjevanje kadrovskega pogoja, npr. delavci nimajo ustrezne izobrazbe ali veljavnih potrdil o opravljenem izpitu iz varnosti in zdravja pri delu idr.) ali da ne razpolaga z zadostnimi tehničnimi zmogljivostmi (neizpolnjevanje tehničnega pogoja), ima naročnik pravico, da za vsak dan neizpolnjevanja kadrovskega in/ali tehničnega pogoja, zahteva pogodbeno kazen v višini 300,00 EUR.

 Če naročnik med izvajanjem pogodbe ugotovi, da dobavitelj kablov ne polaga na način, kot je navedeno v dokumentaciji JN (poglavje V) in pogodbi, ima naročnik pravico, da v vsakem ugotovljenem primeru zahteva pogodbeno kazen v višini 10 % vrednosti položenega kabla in 10 % od izvedene storitve polaganja kablov.

 V primeru neuspešno izvedenega preizkusa plašča in/ali napetostnega preizkusa (10. člen), ima naročnik pravico obračunati pogodbeno kazen v višini 1.000,00 EUR.

 Pogodbeni stranki soglašata, da je naročnik, če je sprejel izpolnitev obveznosti, ki je bila izvedena z zamudo, s tem hkrati tudi sporočil dobavitelju, da si pridržuje pravico do pogodbene kazni. Naročnik ima pravico obračunati pogodbeno kazen najpozneje pri plačilu računa za dobave, izvedene z zamudo, ali prvega računa, ki ga naročnik prejme po ugotovljeni pomanjkljivosti v zvezi z izpolnjevanjem kadrovskega in/ali tehničnega pogoja in/ali pomanjkljivosti v zvezi s previjalno-rezalno-merilnim strojem, oziroma v drugih primerih iz tega odstavka v roku 30 dni od kršitve za obračunano pogodbeno kazen izstavi račun.

 Če škoda, ki jo utrpi naročnik, presega znesek pogodbene kazni, lahko naročnik zahteva od dobavitelja še razliko do popolne odškodnine. Pogodbena kazen ne izključuje unovčitve finančnega zavarovanja za dobro izvedbo pogodbenih obveznosti.

**FINANČNO ZAVAROVANJE**

1. **člen**

 **a) Garancija za dobro izvedbo pogodbenih obveznosti**

 Dobavitelj mora, kot pogoj za veljavnost pogodbe, naročniku v desetih (10) dneh od obojestranskega podpisa pogodbe izročiti nepreklicno in brezpogojno bančno garancijo (lahko tudi garancijo zavarovalnice za kavcijsko zavarovanje) za dobro izvedbo pogodbenih obveznosti, unovčljivo na prvi poziv, v višini 5 % pogodbene vrednosti (z DDV). Veljavnost garancije mora biti še najmanj en mesec po preteku veljavnosti te pogodbe. V primeru podaljšanja roka veljavnosti pogodbe, se za ta čas podaljša tudi garancija.

 Naročnik ima pravico unovčiti garancijo za dobro izvedbo pogodbenih obveznosti v višini njene vrednosti, če dobavitelj pogodbenih obveznosti ne bo izpolnjeval v skladu z določili te pogodbe, vključno z neizpolnjevanjem kadrovskih in tehničnih pogojev.

 Če dobavitelj naročniku bančno garancijo za odpravo napak v garancijskem roku izroči šele po izteku te pogodbe, se dobavitelj izrecno strinja, da ima naročnik pravico unovčiti garancijo za dobro izvedbo pogodbenih obveznosti tudi v primerih ne-odprave napak v garancijskem roku, in sicer za tista dela, ki so bila zaključena v času veljavnosti pogodbe in za katera bančna garancija za odpravo napak v garancijskem roku še ni bila izročena.

 Unovčeno garancijo mora dobavitelj takoj nadomestiti z novo.

 b) Garancija za odpravo napak v garancijskem roku

 Pred iztekom te pogodbe mora dobavitelj naročniku izročiti nepreklicno in brezpogojno bančno garancijo (lahko tudi garancijo zavarovalnice za kavcijsko zavarovanje) za odpravo napak v garancijskem roku, plačljivo na prvi poziv, v višini 5 % pogodbene vrednosti z DDV.

 Veljavnost garancije mora biti še vsaj dva meseca po poteku garancijskega roka za zadnje izvedena gradbena dela.

 Če dobavitelj v roku, določenem s to pogodbo, ne predloži garancije za odpravo napak v garancijskem roku, jo predloži prepozno ali vsebina predložene garancije odstopa od vzorca iz dokumentacije izvedenega javnega naročila ali ne izpolnjuje zahtev iz te dokumentacije, bo naročnik unovčil garancijo za dobro izvedbo pogodbenih obveznosti.

 Unovčeno garancijo mora dobavitelj takoj nadomestiti z novo.

 Unovčenje bančne garancije dobavitelja ne odvezuje obveznosti odprave napak pri izpolnitvi pogodbenih obveznosti.

1. **člen**

Dobavitelj lahko, kot finančno zavarovanje, v enakem znesku in za enako obdobje, kot je navedeno v prejšnjem členu te pogodbe, na poslovni račun naročnika nakaže brezobrestni depozit, za kar kot dokazilo predloži potrdilo o vplačilu depozita.

V primeru, da se dobavitelj odloči za to možnost zavarovanja, mora na plačilnem nalogu v rubriki "namen nakazila" oziroma na potrdilu o vplačilu depozita navesti naslednje podatke:

* vrsto zavarovanja (depozit za zavarovanje ……………*(dobre izvedbe del, odprave napak v garancijskem roku)*),
* številko pogodbe.

**PREDSTAVNIKI POGODBENIH STRANK**

1. **člen**

 Dela, ki se bodo izvajala na podlagi te pogodbe, bo naročnik nadzoroval in koordiniral preko oseb, navedenih v tej pogodbi. Za vsa dela mora dobavitelj voditi gradbeni dnevnik, skladno z veljavno zakonodajo, ki ureja izvajanje razpisanih del.

 S strani naročnika bodo za izvajanje pogodbenih obveznosti skrbeli (odgovorne osebe oz. nadzorni inženirji):

* KN Kranj – \_\_\_\_\_\_, (tel. \_\_\_\_\_\_),
* KN Cerklje-Visoko – \_\_\_\_\_\_, (tel. \_\_\_\_\_\_),
* KN Škofja Loka-Medvode – \_\_\_\_\_\_, (tel. \_\_\_\_\_\_),
* KN Tržič – \_\_\_\_\_\_, (tel. \_\_\_\_\_\_),
* KN Železniki, KN Bohinj – \_\_\_\_\_\_, (tel. \_\_\_\_\_\_),
* KN Radovljica-Bled, KN Jesenice-Kranjska Gora – \_\_\_\_\_\_, (tel. \_\_\_\_\_\_).

 Pooblaščeni osebi s strani naročnika sta za:

* dobavo blaga \_\_\_\_\_\_\_\_\_\_\_\_\_\_ (tel. \_\_\_\_\_\_\_\_\_, e-pošta\_\_\_\_\_\_),
* polaganje SN trižilnega kabla \_\_\_\_\_\_\_\_\_\_\_\_\_\_ (tel. \_\_\_\_\_\_\_\_\_, e-pošta\_\_\_\_\_\_).

 Naročnikovi predstavniki zastopajo naročnika v vseh vprašanjih, ki se nanašajo na obveznosti po tej pogodbi ter sodelujejo z dobaviteljem ves čas trajanja pogodbe in mu nudijo vse potrebne podatke za uspešno izvedbo del po tej pogodbi.

 S strani dobavitelja bo za nadzor in koordinacijo odgovorna oseba \_\_\_\_\_\_\_\_\_\_\_\_\_ (tel. \_\_\_\_\_\_), ki je pooblaščena, da zastopa izvajalca v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžna neposredno sodelovati z naročnikovimi predstavniki.

Pooblaščeni osebi dobavitelja sta za:

* dobavo blaga \_\_\_\_\_\_\_\_\_\_\_\_\_\_ (tel. \_\_\_\_\_\_\_\_\_, e-pošta\_\_\_\_\_\_),
* polaganje SN trižilnega kabla \_\_\_\_\_\_\_\_\_\_\_\_\_\_ (tel. \_\_\_\_\_\_\_\_\_, e-pošta\_\_\_\_\_\_).

 Dobaviteljeva predstavnika sta pooblaščena, da zastopata dobavitelja v vseh vprašanjih, ki se nanašajo na obveznosti po tej pogodbi in sta ves čas trajanja pogodbe dolžna neposredno sodelovati z naročnikovimi predstavniki.

 Vsako spremembo pooblaščenih oseb morata stranki pisno sporočiti nasprotni stranki v treh (3) dneh po nastali spremembi.

 Do prejema obvestila iz prejšnjega odstavka, se vsa sporočila, zahteve in reklamacije, posredovane s strani naročnika na zgornje kontaktne podatke dobavitelja, štejejo za veljavno prejeta s strani dobavitelja.

**POSLOVNA SKRIVNOST IN VAROVANJE OSEBNIH PODATKOV**

1. **člen**

 Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe. K varovanju poslovne skrivnosti so zavezani vsi zaposleni pri pogodbenih strankah, kot tudi tretje osebe, ki kakor koli sodelujejo pri realizaciji te pogodbe.

Skladno z zakonom, ki ureja področje varovanja osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Dobavitelj in vsi njegovi morebitni podizvajalci so se dolžni seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik je dolžan dobavitelja obvestiti o spremembi, dopolnitvi oziroma razveljavitvi svojih internih predpisov glede varovanja in zaščite podatkov, dobavitelj pa svoje podizvajalce. Naročnik bo morebitne spremembe svojih internih aktov s tega področja sporočal z obvestilom preko svoje spletne strani.

 Za podizvajalca veljajo enake obveznosti glede varstva podatkov kot za dobavitelja. V primeru, da podizvajalec ne izpolni obveznosti varovanja osebnih podatkov, je dobavitelj odgovoren naročniku za škodo, ki mu zaradi tega nastane.

1. **člen**

 Naročnik dobavitelju z namenom izvajanja pogodbene obveznosti po potrebi izroča naslednje osebne podatke lastnikov zemljišč: ime, priimek, naslov, telefonska številka, parcelna številka (*po potrebi se dopolni*).

Osebni podatki iz prejšnjega odstavka so del Evidence o uporabnikih DO.

1. **člen**

Dobavitelj mora poskrbeti za zavarovanje osebnih podatkov. Zavarovanje obsega organizacijske, tehnične in logično-tehnične postopke in ukrepe, s katerimi se varujejo osebni podatki, preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov.

 Na zahtevo naročnika mora dobavitelj naročnikove dokumente in vsebine, ki jih je ta kakorkoli prejel, učinkovito izbrisati.

**PROTIKORUPCIJSKA KLAVZULA**

1. **člen**

 Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun dobavitelja predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali dobavitelju ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

Dobavitelj se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

Tako izjavo mora naročniku predložiti tudi podizvajalec, o čemer mora dobavitelj seznaniti vsakega podizvajalca.

**REŠEVANJE SPOROV**

1. **člen**

 Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

 Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik (Ur. l. RS, št. 97/2007 (UPB1) s spremembami), poleg te pogodbe in zakonodaje pa se upošteva še:

* dokumentacijo, št. JN19-003 z dne \_\_\_\_\_\_\_\_\_\_\_\_\_\_\_,
* ponudbeno dokumentacijo, št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* odločitev o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

**RAZVEZNI POGOJ**

1. **člen**

Ta pogodba je sklenjena pod razveznim pogojem, ki se uresniči v primeru, če bo naročnik seznanjen, da je sodišče s pravnomočno odločitvijo ugotovilo kršitev obveznosti iz II. odstavka 3. člena ZJN-3 s strani dobavitelja ali njegovega podizvajalca, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja dobavitelja s podizvajalcem, pa tudi, če zaradi ugotovljene kršitve pri podizvajalcu dobavitelj ustrezno ne nadomesti ali zamenja tega podizvajalca, na način, določen v skladu s 94. členom ZJN-3 in določili te pogodbe, v roku 30 dni od seznanitve s kršitvijo.

1. **člen**

 Naročnik bo po izteku vsakih šest mesecev od sklenitve te pogodbe preveril, ali je na dan tega preverjanja pri dobavitelju ali podizvajalcu izpolnjena ena ali več naslednjih okoliščin:

1. da dobavitelj ali njegov podizvajalec ne izpolnjujeta obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da dobavitelj ali njegov podizvajalec ne izpolnjujeta obveznosti iz prejšnjega stavka tudi, če na dan preverjanja nista imela predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dneva preverjanja;
2. da je dobavitelj ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
3. da je v zadnjih treh letih pred dnevom preverjanja pristojni organ Republike Slovenije ali druge države članice ali tretje države pri dobavitelju ali njegovemu podizvajalcu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

 Če je dobavitelj ali njegov podizvajalec pravna oseba, s sedežem v drugi državi članici ali tretji državi mora dobavitelj zase in za svojega podizvajalca v roku petih dni po poteku vsakih šest mesecev od sklenitve pogodbe kot dokazilo, da nista izpolnjena razloga iz 1. in 3. točke prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. V primeru, da dobavitelj ne dostavi dokazil v roku petih dni po poteku vsakih šest mesecev od sklenitve pogodbe, se šteje, da so izpolnjene okoliščine iz prejšnjega odstavka tega člena.

1. **člen**

 V primeru ugotovljene izpolnitve okoliščine iz prvega odstavka prejšnjega člena bo naročnik v roku petih dni o tem obvestil dobavitelja in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

 V primeru izpolnitve okoliščine iz prvega odstavka prejšnjega člena pri nominiranih podizvajalcih, lahko dobavitelj v roku desetih dni po prejemu obvestila iz prejšnjega odstavka zamenja podizvajalca v skladu s 94. členom Zakona o javnem naročanju (Uradni list RS, št. 91/15 s spremembami; ZJN-3) in določili te pogodbe, pod pogojem, da ta zamenjava ne predstavlja bistvene spremembe pogodbe. Če dobavitelj v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje 45 dni od poteka roka za preverjanje iz prvega odstavka prejšnjega člena začel nov postopek javnega naročila.

1. **člen**

 Ta pogodba je sklenjena pod razveznim pogojem, ki se, v primeru izpolnitve okoliščin iz 34. in 35. člena te pogodbe ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil dobavitelja.

Če naročnik v roku 30 od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**ODPOVED POGODBE BREZ ODPOVEDNEGA ROKA**

1. **člen**

 Naročnik ima pravico, da od pogodbe predčasno odstopi brez odpovednega roka:

* če dobavitelj svojih obveznosti ne opravlja skladno s pogodbo, zaradi česar je prejel že najmanj dve opozorili,
* če je v tej pogodbi tako določeno,
* v primeru, da je pogodba finančno realizirana (dosežena pogodbena vrednost) pred potekom pogodbenega obdobja,
* če se je proti dobavitelju začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nima več zagotovljenih sredstev za naročene pogodbene dobave.

 Dobavitelj v zgoraj navedenih primerih (od 34. do 37. člena) ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

**PRILOGE IN SESTAVNI DELI POGODBE**

1. **člen**

 Priloge k tej pogodbi so:

* ponudba s ponudbenim predračunom št. \_\_\_\_\_\_\_, z dne \_\_\_\_\_\_\_,
* tehnična specifikacija,
* priloga »Podizvajalec«,
* obrazec "Obvestilo o izgradnji zaradi izvedbe posnetka stanja EE naprav".

 Sestavni deli te pogodbe so tudi:

* dokumentacija v zvezi z oddajo javnega naročila, št. JN19-003, z dne \_\_\_\_\_\_\_\_\_\_\_\_,
* ponudbena dokumentacija ponudnika – dobavitelja, št. \_\_\_\_\_\_\_\_\_\_\_, z dne \_\_\_\_\_\_\_\_\_,
* Pisni sporazum o skupnih ukrepih za zagotavljanje varnosti in zdravja pri delu na delovišču Elektro Gorenjska, d. d. s prilogama (Varnostni načrti za vzdrževalna in rekonstrukcijska dela Elektro Gorenjska, d. d. (junij 2013) in Navodila za varno delo za zunanje izvajalce del (februar 2015)).

**KONČNE DOLOČBE**

1. **člen**

Za vsa vprašanja, ki jih ta pogodba ne ureja, se uporablja obligacijsko pravo.

Pogodba postane veljavna z dnem obojestranskega podpisa obeh pogodbenih strank in podanega soglasja nadzornega sveta ter ko dobavitelj predloži:

1. garancijo za dobro izvedbo pogodbenih obveznosti,
2. izjavo v skladu s VI. odstavkom 14. člena Zakona o integriteti in preprečevanju korupcije (ZIntPK) – za vse skupne ponudnike in podizvajalce;

Pogodba se sklepa za čas od datuma podpisa, za obdobje enega leta.

 Pogodba je napisana v dveh (2) enakih izvodih, od katerih prejme vsaka stranka en (1) izvod.

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

(kraj)

Dobavitelj: Naročnik:

\_\_\_\_\_\_\_\_\_\_\_\_\_\_\_\_ Elektro Gorenjska, d.d.

\_\_\_\_\_\_\_\_\_\_\_\_\_\_\_\_ Predsednik uprave:

\_\_\_\_\_\_\_\_\_\_\_\_\_\_\_\_ dr. Ivan Šmon, MBA